OpenLLM-France/wikimedia huggingface dataset:
# Basauriko San Migel Udal Liburutegia

San Migelko Udal Liburutegia Nekazarien plazan dago. 1968 an sortu zen. Euskadiko Irakurketa Publikoko Sarea ren parte-hartzaile da.

## Kanpo estekak

* , San Migel (Basauri)ko Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16516498
# Basauriko erraldoi eta buruhandien konpartsa

Basauriko erraldoi eta buruhandien konpartsa 1992an Jose Ignazio Urbietak egin zituen konpartsaren bi erraldoiak. Biek herrian ezagunak izan ziren bi pertsonaia irudikatzen dute: Eskarabileroa eta Olagizona. Konpartsa San Faustoren jaietan ateratzen da.

## Erreferentziak

* ↑ Erraldoi eta buruhandiak 1999-2009. Jose Ignacio Urbietaren omenez.. Debako Udala.

## Ikus gainera

* Erraldoiak (folklorea)
* Buruhandiak

## Kanpo estekak

* Datuak: Q61364502
# Basauriko espetxea

Basauriko espetxea Bizkaiko izen bereko herrian dagoen espetxea da. 1964. urtean eraiki egin zuten eta 115 ziega ditu gaur egun. Bertan 385 preso daudenez, masifikatuta dago.

## 1976ko ihesaldia

1976ko abenduaren 10an, Bost preso desagertu ziren Basauriko espetxetik. Ihes egin zutela pentsatu zuten guztiek eta beraiek bilatzeko operazio erraldoia jarri zuen martxan Espainiako Poliziak. Preso hauek, ordea, 52 egunez egon ziren teilatuan edo ganbaran ezkutatuta, behin betiko ihesa prestatzen. Presoak ziren: ETAko Patxi Arana eta José Ignacio Aramayo; PCE(r)-ko Pedro Martínez Ilarduya eta José Vicente Daroca eta Santiago Marcos Tolsa preso sozialak.

## Erreferentziak

* ↑ «Martutene y Basauri siguen a la cabeza de cárceles más masificadas» Diario Vasco 2009-04-20.

## Kanpo estekak

* Datuak: Q12254824
# Aus dem Nichts

Aus dem Nichts 2017ko Fatih Akin alemaniar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
2004an, hainbat pertsona hil zituzten Alemanian egindako atentatu batean. Hildako guztiak jatorriz turkiarrak ziren, eta NSU izeneko talde neonazi bateko kideak izan ziren atentatuaren egileak.

## Aktoreak

* Diane Kruger: Katja Sekerci
* Denis Moschitto: Danilo Fava
* Johannes Krisch: Haberbeck
* Ulrich Tukur: Jürgen Möller
* Samia Chancrin: Birgit
* Numan Acar: Nuri Sekerci
* Rafael Santana: Rocco Sekerci

## Erreferentziak

* ↑ «Hildako guztiak ez direlako berdinak» Berria 2018-02-17.

## Kanpo estekak

* Datuak: Q28999157
* Multimedia: Aus dem Nichts / Q28999157
# Aurélien Diesse

Aurélien Diesse (Bondy, 1997ko urriaren 16a) frantziar judo borrokalari bat da.
2024ko Udako Olinpiar Jokoetan urrezko domina lortu zuen talde mistoko proban. 2019ko Europako Jokoetan, Minsken, brontzezko domina lortu zuen proba berean.

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris | 01 ! | Talde mistoa |
| Munduko Txapelketak ||||
| Urtea | Lekua | Domina | Proba |
| 2018 | Baku | 02 ! | Talde mistoa |
| Europako Jokoak ||||
| Urtea | Lekua | Domina | Kategoria |
| 2019 | Minsk | 03 ! | Talde mistoa |

## Erreferentziak

* ↑ (Frantsesez) «Aurélien Diese» L'Équipe de France Olympique (web.archive.org) 2023-03-15 (Noiz kontsultatua: 2024-08-06).
* ↑ (Frantsesez) «Aurélien Diesse» Jeux Olympiques Paris 2024.
* ↑ (Ingelesez) «Aurelien Diesse Judoka» JudoInside (web.archive.org) 2024-02-24 (Noiz kontsultatua: 2024-08-06).

## Ikus, gainera

* Judoa 2024ko Udako Olinpiar Jokoetan

## Kanpo estekak

* (Ingelesez) Aurélien Diesse International Judo Federation
* Datuak: Q56810160
# Aurélien Clerc

Aurélien Clerc (Vevey, 1979ko abuztuaren 26a) suitzar txirrindulari ohia da.

## Palmaresa

2000
* Nafarroako Itzuliko etapa bat
* Renania-Palatino Tourreko etapa bat
2002
* Kubako Itzuliko 5 etapa
* Nokere Koerse
2003
* Pikardiako Tourreko etapa bat
2004
* Burgosko Itzuliko etapa bat
2006
* Alcobendasko Klasikako etapa bat
2007
* Franko-Belgikar Zirkuituko etapa bat
* 2. Paris-Bourgesen
2008
* Mendebaldeko Flandriako Hiru Egunetako etapa bat
* 2. Gante-Wevelgem

## Kanpo estekak

* Datuak: Q115797
* Multimedia: Aurélien Clerc / Q115797
# Aurélie Trouvé

Aurélie Trouvé (Chauny, 1979ko irailaren 20a) frantziar ingeniari agronomo eta aktibista altermundialista da. Attac Finantza Transakzioak Zergapetzearen eta Herritarrei Laguntzearen Aldeko Elkarteko presidentea eta bozeramailea izan da. 2021eko abenduaz geroztik, Frantzia Intsumisoaren herri batasuneko parlamentuko lehendakaria da. Jean-Luc Mélenchonen hauteskunde kanpainaren barruan ari da lanean. 2019an Europako herrien internazionalismo berriaren aldeko manifestua sinatu zuen.

## Lanak

* Le business est dans le pré, Paris, Éditions Fayard, Témoignages/Doc/Actu, 2015, 220 orr. ISBN 978-2-213-67887-0
* Le Bloc arc-en-ciel : pour une stratégie politique radicale et inclusive, Paris, La Découverte, 2021, Petits cahiers libres, 168 orr. ISBN 9782348068713

## Erreferentziak

* ↑ «Monarkia presidentziala bota egin behar da» Berria 2022-05-07 CC BY-SA 4.0 lizentziapean.

## Kanpo estekak

* Datuak: Q2872015
* Multimedia: Aurélie Trouvé / Q2872015
# Beleburu

Beleburu, Belako harkaitza edo Zopite Hernioko mazizoaren iparrekialdean kokaturiko haitza da, Alkizako udalerrian.

## Neurriak eta historia

Kareharrizko haitzaren altitudea 619 m-koa (beste datu batzuen arabera 614) da punturik altuenean. Haitzak harrizko pareta ikusgarriak ditu non sai arreek habiak egiten dituzten. Halaber, haitzaren beheko zatian Amixuri ur-jauzia agertzen da.
Hernioko kablearen bidez Beleburu atzeko basoak ustiatu ziren, Ilardegi parajean kokatu zelarik klabearen goieneko astoa.

## Izen ezberdinak

Zopite ere esaten zaio haitzaren oinean dagoen kobazulo bati.
Beleburupe esaten zaio Beleburuko oinean dagoen etxe bati eta inguruko parajeari. Gainera, Alkizako eskolako guraso-elkarteari ere Beleburupe deritzo.

## Erreferentziak

* ↑ https://peakery.com/zopite-spain/map/
* ↑ Aranburu Ugartemendia, Pello Joxe. (2013). Ernioko Kablearen saiakakera: sustraiak, historia eta oroitzapenak.. Autore-editore (Blurb)..
* ↑ «ZOPITE - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-12-12).
* ↑ r01epd0122e4ed314423e0db04c97a47b5baa317f, r01e00000fe4e66771ba470b8b16eead1a456352e. (2013-09-19). «BELEBURUPE ALKIZAKO HERRI ESKOLAKO GURASO ELKARTEA» www.euskadi.eus (Noiz kontsultatua: 2022-12-12).
# Bele mokolodi

Bele mokolodia (Corvus macrorhynchos) Corvus generoko animalia da. Hegaztien barruko Corvidae familian sailkatua dago.

## Erreferentziak

* ↑ (Ingelesez) IOC Master List

## Ikus, gainera

* Corvus
* Corvidae

## Kanpo estekak

* World Bird Names
* Datuak: Q111674
* Multimedia: Corvus macrorhynchos / Q111674
* Espezieak: Corvus macrorhynchos
# Beleak zozoari ipurbeltz

Beleak zozoari ipurbeltz euskarazko esaera eta atsotitz herrikoi ospetsu bat da. Esaldi hau norberaren akatsak beste norbaiti egoztean aipatzen da, hots, norberarenak besteratzea, normalki akatsak izan ohi dira.

## Erabilerak

* Zozoak beleari ipurbeltz, zuria onduko den baino lehen txangurruak aurreraka ibiliko dira eta igelei bizarra jaioko zaie.
ELIZONDO, J. Alkate ona, 1912.
* Zozoak beleari..., dakiguna
LIZARDI, X. (1896-1933) Biotz-begietan, 1932.
* Zozoak beleari iñoiz deitu izan dio ipurbeltz!
ANDUAGA, G. (Bertsolaria, 1877-1965) Egunsentiko txoria.
* Zozuak esan zion beleari: "ipurdia daudak beltza"
ANDUAGA, G. (Bertsolaria, 1877-1965) Bertso bilduma.
* Zozoak beleari: ipur-beltz
HERRI MINTZOA Azkue, R. M. Euskalerriaren Yakintza III.
* Xoxoak beleri: epur beltz
HERRI MINTZOA Intza, D. Naparroako euskal-esaera zarrak.

## Erreferentziak

* ↑ Intza Proiektua. Euskal lokuzioak sarean.

## Kanpo estekak

* Gotzon Garateren Atsotitzen Bilduma
* Datuak: Q12254954
# Belea eta azeria

Belea eta azeria fabula bat da, eta Esopok idatzi zuen.
Fabulak kontatzen du nola azeri (azkar) batek gazta bat lapurtzen duen, aurrez bele batek lapurtu zuena. Belea zuhaitz baten adarrean zegoen, azeriaren irismenetik kanpo, eta, beraz, hura limurtzen hasten da. Azkenean, kantatzeko konbentzitu du, eta mokoan zeukan gazta-zatia erortzen utziko du.' Hau da ikasgaia: Ez dituzun dohaiak goresten dituenak zerbait kendu nahi dizu beti.
Fabula zenbait autorek berrargitaratu zuten, Carlos García Gual irakasleak adierazi duenez. Horien artean, Fedro, Juan Manuel, Hitako Artziprestea, Jean de La Fontaine, Samaniego, Hartzenbusch eta abar nabarmendu behar dira. Hainbat ilustrazio eta dekorazio-artek ere erreproduzitzen dute.

## Erreferentziak

* ↑ «LA ZORRA Y EL CUERVO. Tres versiones» Divinas Palabras. Victoria Monera 2017-01-22.
* ↑ «El zorro y el cuervo - Estudios sobre las fábulas» Librotea.
* ↑ Fernández-Savater, María Victoria. (1996-01-01). «RESEÑA de : García Gual, Carlos. El Zorro y el Cuervo. Madrid : Alianza Editorial, 1995» Epos : Revista de filología (12): 602. doi:10.5944/epos.12.1996.9989. ISSN 2255-3495..
* ↑ Amores Pérez, Raúl. (2021-10-27). «MINILECTURA. EL CONDE LUCANOR. CUENTO V. "LA ZORRA Y EL CUERVO".» LenguayLiteratuRAP.
* ↑ «Jean de la Fontaine: El cuervo y el zorro – Trianarts» trianarts.com.

## Kanpo estekak

* en solidaridad.net Fábulas: La armonía, El cuervo y la zorra y otros.
* Datuak: Q963239
* Multimedia: The Fox and the Crow / Q963239
# Belearen zutoihala

Belearen zutoihala (antzinako eskandinavieraz hrafnsmerki eta ingeles ertainez hravenlandeye) IX, X eta XI. mendeetan bikingo buruzagiek eta zenbait eskandinaviar agintariek erabilitako zutoihal bat izan zen, ziur aski esanahi totemikoa zuena. Eskandinaviar artean bandera hiruki itxuraz agertzen da, izkinetan hainbat borla dituela. Drakkar itsasontzien branketako landutako haize-orratzen nolabaiteko antza du.
Belearen ikurrak Odin gerraren jainkoa irudikatuko lukeela uste da, batzuetan Hugin eta Munin beleak lagun zituela irudikatzen baitzen, eta bandera hau guduetan eramatearen asmoa gerraren jainkoari dei eginez etsaiengan izu-ikara sortzea izango litzateke.

## Kanpo estekak

* Datuak: Q867453
* Multimedia: Raven banner / Q867453
# Beledougouar zaldi

Beledougouar zaldia edo Banamba Maliko bertako zaldi arraza bat da. Bere tamaina zein ezaugarriengatik ponien sailkapen taldean sartzen da.
Zaldi mota hau Mendebaldeko Afrikako berberiar zaldiaren ondorengoa da (edo azpimota bat hainbatentzat), arabiar zaldien nahasketarekin ere. Arraza Maliko Bélédougou eskualde historikoan dauka jatorria.

## Historia

Zaldi mota hau Banamba izenez ezaguna da bere jatorrizko eskualdean.

## Erreferentziak

* ↑ "The equinest" entziklopediaren artikuloa http://www.theequinest.com/breeds/beledougou/
* ↑ Doutressoulle 1952, 184. horrialdea

## Kanpo estekak

* Datuak: Q50886018
# Belebú Balachá

Belebú Balachá Ekuatore Gineako iparraldeko Bioko uharteko komunitate bat da. Luba hiriaren hegoaldean (Luba uharteko bigarren herririk handiena da) eta Luba kraterreko zientzia-erreserbaren iparraldean dago.
2010etik aurrera errepide berri bat eraikitzen ari dira Belebutik Urecara, erreserbaren bidez.

## Kanpo estekak

* Datuak: Q4882141
# Babirusa

Babirusak suidoen familiako ugaztun artiodaktiloen genero bat dira. 80 cm altu izaten dira eta 1 m inguru luze. Oso ile urria dute. Letaginak, behekoak eta goikoak, gora begira izaten dituzte. Emeak letagin txikiak ditu; arrari, berriz, etengabe hazten zaizkio, goraka eta atzeraka bihurrituta, zenbaitetan kopetako azala zulatzeraino.
Landareak eta ugaztun txikiak janez elikatzen dira. Egunez lotan egoten dira eta gauez irteten dira jatera. Sulawesi, Boru eta Anboina uharteetako oihanetan bizi dira, talde txikietan.

## Espezieak

* Buruko babirusa (Babyrousa babyrussa)
* Bola Batuko babirusa (Babyrousa bolabatuensis)
* Sulawesi iparraldeko babirusa (Babyrousa celebensis)
* Togian uharteetako babirusa (Babyrousa togeanensis)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q232558
* Multimedia: Babyrousa / Q232558
* Espezieak: Babyrousa
# Babkinita

Babkinita mineral bat da eta aleksite taldearen kidea da.

## Ezaugarriak

Babkinita elementu kimiko mineralaren formula kimikoa hau da: ${\ce {Pb2Bi2(S,Se)3}}$. trigonal*]]ren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Babkinite: Mineral information, data and localities.» www.mindat.org (Noiz kontsultatua: 12-05-2019).
# Babingtonita

Babingtonita silikato motako minerala da eta rhodonite taldearen kidea da.

## Ezaugarriak

Babingtonita silikato mineralaren formula kimikoa hau da: ${\ce {Ca2(Fe,Mn)FeSi5O14(OH)}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Babingtonite: Mineral information, data and localities.» www.mindat.org (Noiz kontsultatua: 12-05-2019).
# Babinec

Babinec Eslovakiako udalerri bat da, Rimavská Sobotako barrutian kokatuta. 4,91 km²ko azalera du eta 72 biztanle 2017ko datuen arabera.

## Historia

Idatzizko lehen aipamena 1407. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q787850
* Multimedia: Babinec (Rimavská Sobota District) / Q787850
# Babiná

Babiná (alemanez: Frauenstuhl; hungarieraz: Bábaszék) Eslovakiako udalerri bat da, Zvolengo barrutian kokatuta. 22,17 km²ko azalera du eta 544 biztanle 2017ko datuen arabera.

## Historia

Idatzizko lehen aipamena 1254. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q797722
* Multimedia: Babiná / Q797722
# Babio

Babio, Araba probintzian, Izoria herrian dagoen euskal mendia da. Gorobel mendikatearen oinean, altuera apaleko mendixka batzuk daude hego-eki ipar-mendebal norabidean lerrokatuta. Hauetako bat da Babio. Iparraldeko eta ekialdeko aurpegiak aldapatsuak ditu, tontorretik gertu malkartsuak. Hego-mendebalderantz, aldiz, malda leun bat du.
Tontorrean, Burdin Aroko herri harresitu baten aztarnak daude.

## Kanpo estekak

* Babio, http://www.euskal-herria.org/.
* Datuak: Q112781737
# Ben's Kid

Ben's Kid filma Francis Boggs zinemagilearen lana da, 1909. urtekoa.

## Pertsonaiak

* Roscoe Arbuckle
* Tom Santschi
* Harry Todd

## Erreferentziak

* ↑ Ben’s Kid
* ↑ Ben’s Kid

## Kanpo estekak

* imdb.com
* Datuak: Q2895276
# Ben-Hur

Ben-Hur izan daiteke:

## Artean

* Ben-Hur: A Tale of the Christ (1880), Lewis Wallaceren eleberria, Judah Ben-Hur pertsonaian oinarrituta.
* Ben-Hur (1907), Sidney Olcottek zuzendutako filma.
* Ben-Hur (1925), Fred Niblok zuzendutako filma.
* Ben-Hur (1959), William Wylerrek zuzendutako filma.
* Ben-Hur (2003), Bill Kowalchukek zuzendutako filma.
* Ben-Hur (2010), Steve Shillek zuzendutako filma.
* Ben-Hur (2016), Timur Bekmambetovek zuzendutako filma.

## Toponimia

* Ben Hur, Kaliforniako hiria.
* Ben Hur, Texasko hiria.
* Ben Hur, Virginiako hiria.
# Bempflingen

Bempflingen Alemaniako udalerria da. Baden-Württemberg estatuan dago, [[Esslingen (barrutia)|Esslingen]] barrutian. 2014an 3.393 biztanle zituen 6,27 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q80483
* Multimedia: Bempflingen / Q80483
# Bempton

Molescroft, Ingalaterrako ekialdean dagoen udalerri bat da, Ekialdeko Yorkshire konderrian.
2011n 1.040 biztanle zituen.
* Datuak: Q2225262
* Multimedia: Bempton / Q2225262
# Bemus Point (New York)

Bemus Point New York estatuko herri bat da. Chautauqua konderrian kokatua dago. 2010ean 364 biztanle zituen, 1,13 kilometro koadrotan banatuta.

## Ikus, gainera

* Chautauqua konderria

## Kanpo estekak

* Datuak: Q3453054
* Multimedia: Bemus Point, New York / Q3453054
# Ben & Jerry's

Ben & Jerry's Homemade Holdings Inc., Ben & Jerry's izenez ezagunagoa; izozkiak, jogurt izoztuak eta sorbeteak ekoizten dituen enpresa da.

## Historia

1966an, Vermonten, Long Island (AEB), Ben Cohen eta Jerry Greenfield nerabeek elkar ezagutu zuten eskolan. Hamaika urte geroago, 1977an, bien etorkizuna ez zegoen batere garbi: Ben lanean ari zen presazko janari enpresatik bota zuten; Jerryk medikuntza fakultatean sartzeko asmoa zeukan, baina unibertsitateak bigarrenez atzera bota zuen haren eskaera.
Beste zereginik gabe, izozkiak egiteko posta bidezko ikastaroa egin zuten Pennsylvaniako Unibertsitatean, garaiko bost dolarren truke. Sorterrian, Vertmonen, gasolindegi zahar bat hartu eta izozki denda abiarazi zuten 1978an. Negozioari izena jartzerakoan, bikoteak ez zuen ahalegin berezirik egin: Ben & Jerry’s. Berehala, tokiko merkatuan zirrikitua zabaldu zuten. Txokolate, intxaur edo fruta zati handiak zituzten izozki haiek arrakasta zuten.
Izozkiak egiten onak ziren, baina kontuak egiten ez zeukaten esperientziarik. Negozioa zabaldu eta bi hilabetera, behin-behinean, izozki denda itxi zuten; eta kartel bat ipini zuten atean: “Itxita gaude, dirua irabazten ari garen ala ez egiaztatu bitartean”. Dirua galtzen ari ziren. Bost dolarreko ikastaroa ez bezala, hasierako inbertsioa –12.000 dolar– garesti atera zitzaien. Buelta eman nahi bazioten, salmentek gora egin behar zuten. Orduan, Benen Volkswagen furgoneta zaharra hartuta, izozkiak banatzen hasi ziren. Gainera, egun bereziak antolatu zituzten, karitatezko ekintzekin bat egin zuten irudia hobetzeko eta, pixkana-pixkana, enpresa hazten hasi zen.
2000. urtetik Unilever kontsumo ondasunen multinazionalaren parte da Ben & Jerry’s. 38 herrialdetan hedatu da, 180.000 langile baino gehiago ditu eta 2006an ia 40.000 milioi euro fakturatu zituen.

## Erreferentziak

* 1 2 3 4 Irazustabarrena, Nagore. (2013-07-14). «Inoizko bost dolar etekintsuenak» Argia CC-BY-SA lizentzia.

## Kanpo estekak

* Datuak: Q816412
* Multimedia: Ben & Jerry's / Q816412
# Ben-Hur (1925eko filma)

    Artikulu hau 1925eko filmari buruzkoa da; beste esanahietarako, ikus «Ben-Hur».
Ben-Hur: A Tale of the Christ 1925eko Fred Niblo estatubatuar zinema zuzendariak zuzendutako akziozko epika film bat da. Ramon Novarro, Francis X. Bushman eta May McAvoy aktoreek antzeztu zuten.
1907ko filmaren berregokitzapena da eta Lew Wallace idazlearen Ben-Hur: A Tale of the Christ eleberri historikoan oinarritua dago.

## Argumentua

Oharra: Atal honek istorio osoa edo amaiera argitzen du.
Judah Ben-Hur (Ramon Novarro) judu jauntxoari bere haurtzaroko adiskidemin, anai ordea eta orain erromatar agintaria den Messalak (Francis X. Bushman) traizioa burutzea leporatu eta urte askotan zehar esklabotzara zigortua izango da. Baina Judah erromatarren esklabo den artean, biziraun ahal izateko bere gogoan beti Messalari zaldi-gurdi lasterketan irabazi eta hartaz mendekatzea beste asmorik ez da izango. Tartean Jesukristo bera ezagutzeko abangunea ere izango du.

## Kanpo estekak

* Ben-Hur filmaren IMDBko fitxa irakurgai (Ingelesez)
* Datuak: Q383795
* Multimedia: Ben-Hur (1925 film) / Q383795
# Ben-Hur (2016ko filma)

    Artikulu hau 2016ko filmari buruzkoa da; beste esanahietarako, ikus «Ben-Hur».
Ben-Hur 2016ko Timur Bekmambetov kazakhstandar-errusiar zinema zuzendariak zuzendutako akziozko epika film bat da. Jack Huston, Toby Kebbell, Rodrigo Santoro, Nazanin Boniadi, Ayelet Zurer eta Morgan Freeman aktoreek antzeztu zuten.
1907ko filmaren, 1925eko filmaren, Charlton Heston aktoreak antzeztutako 1959ko film ospetsu eta sarituaren eta 2003ko marrazki bizidun filmaren berregokitzapena da, eta haiek bezala film hau ere Lew Wallace idazlearen Ben-Hur: A Tale of the Christ eleberri historikoan oinarritua dago.

## Argumentua

Oharra: Atal honek istorio osoa edo amaiera argitzen du.
Judah Ben-Hur (Jack Huston) judu jauntxoari bere haurtzaroko adiskidemin, anai ordea eta orain erromatar agintaria den Messalak (Toby Kebbell) traizioa burutzea leporatu eta urte askotan zehar esklabotzara zigortua izango da. Baina Judah erromatarren esklabo den artean, biziraun ahal izateko bere gogoan beti Messalari zaldi-gurdi lasterketan irabazi eta hartaz mendekatzea beste asmorik ez da izango. Tartean Jesukristo (Rodrigo Santoro) berbera ezagutzeko abagunea ere izango du.

## Aktoreak

* Jack Huston: Judah Ben-Hur
* Toby Kebbell: Messala
* Sofia Black D'Elia : Tirzah
* Morgan Freeman: Cheik llderim
* Rodrigo Santoro: Jesukristo
* Nazanin Boniadi: Esther
* Ayelet Zurer: Naomi
* Haluk Bilginer: Simonides
* Moisés Ariasfuili: Gestas
* Pilou Asbæk: Pontzio Pilato
* Marwan Kenzari: Druses
* James Cosmo: Kinto Ario
* Edoardo Purgatori: Esklabo haserretua

## Kanpo estekak

* Ben-Hur filmaren iragarkia ikusgai. Youtube.com (Ingelesez)
* Filmaren webgunea (Ingelesez)
* Ben-Hur filmaren IMDBko fitxa irakurgai (Ingelesez)
* Datuak: Q18785102
# Ben (telesaila)

Ben frantziar telesail dramatikoa da.

## Sinopsia

Oharra: Atal honek istorio osoa edo amaiera argitzen du.
Dibortziatu berri den kazetari bat Nantes jaioterrira itzuliko da, alaba alboan duela. Han, iragan mingarri bati egin beharko dio aurre: duela 16 urte, bere gurasoek semeari uko egitera behartu zuten, jaio eta berehala. Protagonistak bizitza berri bat hasiko du jaioterrian, tokiko egunkari baterako lanean, hilketen ikertzaile gisa. Ezohiko metodoak erabiliko ditu.

## Pertsonaiak

* Barbara Schulz: Ben Marceau
* Samir Guesmi: Laurent Wagner
* Sigrid Bouaziz: Axelle Robin
* Anne Girouard: Anne
* Bérénice Baôo: Lise
* Axelle Dodier: Rose Marceau
* Félicien Juttner: Zac Romero
* Jean-Michel Fête: Fredou

## Erreferentziak

* ↑ «Ben» Berria 2020-06-06 CC BY-SA 4.0 lizentziapean.

## Kanpo estekak

* Datuak: Q96096236
# Badajozko aireportua

Badajozko aireportua Extremadurako Badajoz hiria eta probintzia zerbitzatzen dituen aireportua da. Badajoz hirigunetik 14 km-ra dago eta Méridatik 45 km-ra. Espainiako Aire Armadaren Talavera la Real base militarrarekin lur-hartze pista eta kontrol dorrea partekatzen ditu. Terminal zibila eta base miliarra pistak banatzen ditu.
2012an 65.637 pertsonek erabili zuten.

## Estatistikak

| urtea | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 |
| Bidaiariak | 20.336 | 18.386 | 19.146 | 31.522 | 54.307 | 54.124 | 66.522 | 82.596 | 72.966 | 80.464 | 91.789 | 81.033 |

## Azpiegiturak

* 2.850 metroko lur-hartze pista.
* 30.000 eta 5.000 m²-ko aireontzientzako 2 plataforma.
* Bidaiari terminala
* Merkatal gunea.
* Autoen alogera.
* Hegazkinlaritza eskola.
* 245 autoentzako aparkalekua
* Taxi geltokia

## Erreferentziak

* ↑ (Gaztelaniaz) (pdf) AENA. (Noiz kontsultatua: 2013-01-12).

## Kanpo estekak

* Aireportuaren webgunea AENAren atarian
* Datuak: Q695127
* Multimedia: Aeropuerto de Badajoz / Q695127